**LAZDIJŲ RAJONO SAVIVALDYBĖS TARYBA**

1. **SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. GRUODŽIO 14 D. SPRENDIMO NR.** [**5TS-1518**](http://10.103.1.4:49201/aktai/Default.aspx?Id=3&DocId=50203) **„DĖL GYVENAMŲJŲ NAMŲ SU PRIKLAUSINIAIS IR ŽEMĖS SKLYPAIS PIRKIMO“ PRIPAŽINIMO NETEKUSIU GALIOS**

2019 m. gegužės 9 d. Nr. 34-28

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgiant į Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 25.1 papunktį, Lazdijų rajono savivaldybės taryba nusprendžia:

1. Pripažinti netekusiu galios Lazdijų rajono savivaldybės tarybos 2018 m. gruodžio 14 d. sprendimą Nr. [5TS-1518](http://10.103.1.4:49201/aktai/Default.aspx?Id=3&DocId=50203) „Dėl gyvenamųjų namų su priklausiniais ir žemės sklypais pirkimo“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rimvydas Kupstas

2019-05-08

**LAZDIJŲ RAJONO SAVIVALDYBĖS TARYBOS SPRENDIMO**

„**DĖL LAZDIJŲ RAJONO SAVIVALDYBĖS TARYBOS 2018 M. GRUODŽIO 14 D. SPRENDIMO NR.** [**5TS-1518**](http://10.103.1.4:49201/aktai/Default.aspx?Id=3&DocId=50203) **„DĖL GYVENAMŲJŲ NAMŲ SU PRIKLAUSINIAIS IR ŽEMĖS SKLYPAIS PIRKIMO“ PRIPAŽINIMO NETEKUSIU GALIOS**

**AIŠKINAMASIS RAŠTAS**

2019-05-08

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2018 m. gruodžio 14 d. sprendimo Nr. [5TS-1518](http://10.103.1.4:49201/aktai/Default.aspx?Id=3&DocId=50203) „Dėl gyvenamųjų namų su priklausiniais ir žemės sklypais pirkimo“ pripažinimo netekusiu galios“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, atsižvelgiant į Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 25.1 papunktį.

Šio projekto tikslas – pripažinti netekusiu galios Lazdijų rajono savivaldybės tarybos 2018 m. gruodžio 14 d. sprendimą Nr. [5TS-1518](http://10.103.1.4:49201/aktai/Default.aspx?Id=3&DocId=50203)  „Dėl gyvenamųjų namų su priklausiniais ir žemės sklypais pirkimo“ dėl pirkimo procedūrų nutraukimo, kai pirkimas tampa nenaudingas. Nuo 2019 m. rugsėjo 1 d. įsigalioja Lietuvos Respublikos Paramos būstui įsigyti ar išsinuomoti įstatymo Nr. XII-1215 pakeitimo nauja redakcija, kuriame asmuo ar šeima, teikdami parašymą išsinuomoti socialinį būstą, prašyme galės nurodyti reikalavimus socialiniam būstui, pageidaujamą vietovę ir namo aukštą, kuriame norėtų gyventi nuomojantis būstą. Naujų socialinių būstų pirkimas bus galimas tik išsiaiškinus asmenų ar šeimų, norinčių nuomotis socialinius butus, pageidavimus ar reikalavimus socialiniam būstui bei atsižvelgiant į pageidaujamą gyventi vietovę ir namo aukštą. Taip bus efektyviau užtikrinami asmenų, laukiančių socialinių būstų, lūkesčiai bei suteikta veiksminga socialinio būsto pasirinkimo galimybė.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas